Polisieman ondersoek oor 'jy kan net 'n dooie wit man vertrou' | Maroela Media
Polisieman ondersoek oor 'jy kan net 'n dooie wit man vertrou'
Mthimunye se WhatsApp-status. foto: Verskaf
Die polisie het bevestig dat hy voortgaan met dissiplinêre aksie teen 'n swart polisiesersant oor sy WhatsApp-status dat 'n wit man net vertrou kan word wanneer hy dood is.
Lt.kol. Lungelo Dlamini, woordvoerder van die polisie, het aan Maroela Media bevestig dat die dissiplinêre aksie teen sers. Hendric Mthimunye voortgaan en dat daar ook 'n interne ondersoek van stapel gestuur is.
Dirk Groenewald, hoof van Solidariteit se Sentrum vir Billike Arbeidspraktyke, het 12 van Mthimunye se kollegas bygestaan om 'n grief teen hom in te dien nadat sy WhatsApp-status glo gelui het: "Never Trust the White Man, the only Time you Trust Him is when he is dead." Volgens Groenewald het die sentrum ook 'n brief aan Mthimunye se bevelvoerder gerig waarin daar versoek is dat daar teen hom opgetree word.
In die grief voer Mthimunye se kollegas aan: "Ons voel dat die woorde rassisties bedoel en haatspraak is. Ons werk op 'n daaglikse basis saam met sers. Mthimunye in die Suid-Afrikaanse Polisiediens se honde-eenheid in Pretoria waar ons as 'n gewapende eenheid funksioneer. Ons voel dat ons nie 'n persoon kan vertrou wat blatant rassistiese uitlatings maak en haatspraak bevorder teen ons as wit lede in 'n operasionele omgewing nie. Ons as polisiebeamptes moet mekaar vertrou en op mekaar staatmaak om mekaar se lewens te beskerm in die mees ondenkbare gevaarlike situasies."
Volgens Groenewald het die eerste stap van die griefproses Vrydag plaasgevind maar kon daar nie bevestiging ontvang word dat daar enige stappe teen Mthimunye gedoen is nie. Hy het gesê daar is bloot instruksie aan Mthimunye gegee om die WhatsApp-status te verwyder. "Ons sal ons lede bystaan met die grief en voortgaan om 'n saak van mildelike aanspreeklikheid teen die SAPD te open indien dit bevestig sou word dat die SAPD versuim om dissiplinêre stappe teen die persoon te doen."
Groenewald het gesê dit is onaanvaarbaar dat 'n polisiebeampte wat 'n diens aan die publiek, insluitend witmense moet bied, dié tipe rassistiese uitlatings maak.
US Raad aanvaar meertaligheid
Hi daar mnr Mthimunye, indien jy dit nog nie agter gekom het, dit is die jaar 2014. Ons land is al 20 jaar vry!
Ek dog ons is 'n Demokratiese land! Hoe moet ons die swart Polisieman vertrou om wit mense te beskerm. Hy gaan staan ek kyk en lag eerder as om te help.
En visa versa!!
Moet nie staan en mooi broodjies bak met die blikskottel nie,fire hom summier . Indien dit n blanke polisieman was , sou hy reeds uit diens ontslaan gewees het. Dit is mos vir moeilikheid soek om in moeilike situasies saammet hom te werk. Sy soort sal jou in die rug skiet.